桀

桀係夏朝第十七個君主，字履癸，發個仔。

桀身體強壯，可以就咁用手空拳搏虎豹。後人嘅文獻寫佢係暴君：佢寵信王后妺喜，對政事一啲都唔問之餘，重成日殺死忠臣，用炮烙嚟殺大臣關龍逢。《通鑑外紀》話：「桀作瑤台，罷民力，殫民財。為酒池糟堤，縱靡靡之樂，一鼓而牛飲者三千人。」結果商湯起兵，《湯誓》講：「有夏多罪，天命殛之」，桀即刻逃去鳴條；喺鳴條之戰，桀戰敗，夏國滅亡。亡國後，佢被商湯流放去南巢。桀好哀嘆咁講：「孤悔不遂殺湯於夏台使至此。」冇幾耐病死，後世有「殷鑒不遠，在夏后之世」嘅講法。

夏桀王姒履癸同商紂王、周厲王、周幽王一樣，都係暴君嘅代名詞。成語「桀驁不馴」入面「桀」就係指呢位君主。

夏朝君主
末代君主